Diari Oficial de la Generalitat Valenciana


Sumari del DOGV 3098, del 13-10-1997 (1997/10267)

RESOLUCIÓ de 18 de setembre de 1997, de les direccions generals de Personal i d'Ordenació i Innovació Educativa i Política Lingüística de la Conselleria de Cultura, Educació i Ciència per la qual es regula el reconeixement i la certificació dels crèdits corresponents a la formació del personal docent que ocupa llocs de treball o presta els seus serveis en l'administració educativa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1997/09/18/(1)/dof/vci/html**

### Dades del document

Número de DOGV
:   3098

Data del DOGV
:   13-10-1997

Secció del DOGV
:   DISPOSICIONS GENERALS

Número del document
:   1997/10009


Data del document
:   18-09-1997

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

3402 RESOLUCIÓ de 18 de setembre de 1997, de les direccions generals de Personal i d'Ordenació i Innovació Educativa i Política Lingüística de la Conselleria de Cultura, Educació i Ciència per la qual es regula el reconeixement i la certificació dels crèdits corresponents a la formació del personal docent que ocupa llocs de treball o presta els seus serveis en l'administració educativa. [97/Q10657]
  
El Decret 157/1993, de 31 d'agost, del Govern Valencià, pel qual es regula el component retributiu relacionat amb la formació permanent del professorat i la realització d'altres activitats per a la millora de la qualitat de l'ensenyament (DOGV 16.09.93), en l'apartat u de l'article 3, estableix que per al perfeccionament dels períodes de sis anys, caldrà estar en situació de servei actiu i exercir llocs de treball propis de la funció docent, de la funció inspectora educativa o altres de l'administració educativa que per a l'exercici es requerisca ser funcionari docent dels cossos a què fa referència l'article 1 de l'esmentat decret.
  
L'apartat quart de l'article 3 de l'Ordre de 10 de juny de 1994, de la Conselleria de Cultura, Educació i Ciència, per la qual es regula l'acreditació i la valoració de les activitats de formació permanent i altres activitats per a la millora de la qualitat de l'ensenyament que a l'efecte del nou complement específic realitzen els funcionaris docents a què es refereix l'article 1 del Decret 157/1993, del Govern Valencià, estableix que el personal docent que presta serveis en els serveis tècnics que es determinaran, per les funciones fetes en el seu lloc de treball, li seran reconeguts 20 crèdits per cada any complet de serveis prestats.
  
Per tal de determinar els serveis tècnics de l'administració educativa a què se'ls ha de reconéixer els esmentats 20 crèdits anuals, i en virtut de les competències atribuïdes a les direccions generals de Personal i d'Ordenació i Innovació Educativa i Política Lingüística, en la disposició final de les ordres de 9 i 10 de juny de 1994, de la Conselleria de Cultura, Educació i Ciència (DOGV 17.07.94), aquestes direccions generals resolen:
  
Primer
  
Es reconeixeran 20 crèdits, per cada any complet de serveis prestats i per les funcions fetes en el seu lloc de treball, als funcionaris docents que ocupen llocs de treball o presten els serveis en l'administració educativa (serveis centrals i direccions territorials de la Conselleria de Cultura, Educació i Ciència), que per al seu exercici es requerisca ser funcionari docent dels cossos enunciats en l'article 1 del Decret 157/1993, del Govern Valencià (DOGV 16.09.93).
  
Segon
  
Seran computables, als efectes establits en l'apartat anterior, tots els serveis prestats en servei actiu des de l'entrada en vigor del Decret 157/1993, de 31 d'agost, del Govern Valencià.
  
Tercer
  
Cada any, finalitzat el curs acadèmic, el Servei de Registre de Personal Docent de la Direcció General de Personal, emetrà el certificat corresponent.
  
El reconeixement dels crèdits corresponents a períodes anteriors a la data de publicació d'aquesta resolució, el realitzarà el Servei de Registre de Personal Docent de la Direcció General de Personal, a petició de cada interessat.


Còpia Permalink ELI